*Projekts*

LATVIJAS REPUBLIKAS MINISTRU KABINETS

2015. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumi un samaksas kārtība**

Izdoti saskaņā ar Militārā dienesta

likuma 17.¹ panta piekto daļu

1. **Vispārīgie jautājumi**
2. Noteikumi nosaka brīvprātīgās kustības „Jaunsardze” dalībniekiem (turpmāk – jaunsargi) apmaksājamos veselības aprūpes pakalpojumus, to saņemšanas nosacījumus un samaksas kārtību.
3. Izdevumus par šajos noteikumos paredzētajiem veselības aprūpes pakalpojumiem atlīdzina Jaunsardzes un informācijas centrs (turpmāk – Centrs) no šim mērķim piešķirtajiem valsts budžeta līdzekļiem.
4. **Jaunsargiem nodrošināmie veselības aprūpes pakalpojumi**

3. Jaunsargam, kas nav sasniedzis 18 gadu vecumu, tiek atlīdzināti šādi veselības aprūpes izdevumi:

3.1. vakcinācija pret ērču encefalītu, ja deklarētā dzīvesvieta atrodas ārpus ērču encefalīta endēmiskajām teritorijām;

3.2. D vitamīna preparāta iegāde, ja tā lietošanu nozīmējusi ārstniecības persona;

3.3. saistībā ar Centra organizētās un īstenotās Jaunsargu mācību programmas nodarbībās gūtu traumu, ja šie izdevumi daļēji vai pilnībā segti no personas līdzekļiem:

* + 1. ambulatori un stacionāri sniegtie veselības aprūpes pakalpojumi,
    2. medikamenti, kuri iekļauti Latvijas Republikas Zāļu reģistrā kā recepšu medikamenti,
    3. laboratoriskie un diagnostikas izmeklējumi saskaņā ar medicīniskām indikācijām un ar ārstējošā ārsta nosūtījumu,
    4. medicīniskās ierīces,
    5. slimnieka kopšanai nepieciešamo preču iegāde.

1. Jaunsargam, kas sasniedzis 18 gadu vecumu, tiek atlīdzināti šādi veselības aprūpes izdevumi:
   1. vakcinācija pret ērču encefalītu;
   2. pacienta iemaksa par veselības aprūpes pakalpojumu, kas saistīts ar izziņas saņemšanu par vispārējo veselības stāvokli;
   3. D vitamīna preparāta iegāde, ja tā lietošanu nozīmējusi ārstniecības persona;
   4. pacienta iemaksa un līdzmaksājums par veselības pārbaudēm, kuras noteicis Centra direktors, jaunsargam uzsākot jaunsargu mācību programmas 4. līmeņa apguvi;
   5. saistībā ar Centra organizētās un īstenotās Jaunsargu mācību programmas nodarbībās gūtu traumu:
      1. ambulatori un stacionāri sniegtie veselības aprūpes pakalpojumi, ja šie izdevumi daļēji vai pilnībā segti no personas līdzekļiem,
      2. pacienta iemaksas un līdzmaksājumi,
      3. medikamenti, kuri iekļauti Latvijas Republikas Zāļu reģistrā kā recepšu medikamenti,
      4. laboratoriskie un diagnostikas izmeklējumi saskaņā ar medicīniskām indikācijām un ar ārstējošā ārsta nosūtījumu,
      5. medicīniskās ierīces,
      6. slimnieka kopšanai nepieciešamo preču iegāde.

5.Jaunsargs ir tiesīgs piedalīties Centra organizētos pasākumos un īstenotās Jaunsargu mācību programmas nodarbībās, ja mācību gada sākumā iesniedzis jaunsargu instruktoram ģimenes ārsta izziņu (veidlapa 027/u), kurā norādīts:

5.1. informācija par veselības stāvokli, t.sk. hroniskām saslimšanām;

5.2. regulāri lietojamie medikamenti;

5.3. ierobežojumi fiziskajām aktivitātēm;

5.4. informācija par veikto un plānoto vakcināciju pret ērču encefalītu.

1. **Veselības aprūpes pakalpojumu saņemšanas nosacījumi**
2. Jaunsargam tiek atlīdzināti šajos noteikumos paredzētie veselības aprūpes pakalpojumi, ja ir noslēgts līgums ar jaunsarga, kas nav sasniedzis 18 gadu vecumu, likumisko pārstāvi vai jaunsargu, kas sasniedzis 18 gadu vecumu, par dalību kustībā “Jaunsardze”.
3. Saņemot šajos noteikumos paredzētos veselības aprūpes pakalpojumus, jaunsargs ārstniecības iestādē vai ārstniecības personai uzrāda Centra izsniegto jaunsarga apliecību.
4. Par veselības aprūpes pakalpojumiem norēķins tiek veikts no personiskajiem līdzekļiem. Centrs jaunsarga, kas nav sasniedzis 18 gadu vecumu, likumiskajam pārstāvim vai jaunsargam, kas sasniedzis 18 gadu vecumu, atlīdzina šajos noteikumos paredzētos veselības aprūpes izdevumus.
5. Šo noteikumu 3.3. un 4.5. apakšpunktā noteiktie veselības aprūpes pakalpojumi tiek atlīdzināti, ja Centra nelaimes gadījuma izmeklēšanas atzinumā ir pierādīta cēloņsakarība starp gūto traumu un dalību Centra organizētajās un īstenotajās Jaunsargu mācību programmas nodarbībās.
6. Centrs nosaka kārtību, kādā tiek veikta nelaimes gadījuma izmeklēšana par jaunsarga traumas gūšanas faktu Centra organizētajās un īstenotajās Jaunsargu mācību programmas nodarbībās.
7. Šo noteikumu 3.3. un 4.5. apakšpunktā noteiktie veselības aprūpes pakalpojumi netiek apmaksāti, ja trauma gūta jaunsarga rupjas neuzmanības, prettiesiskās rīcības dēļ, kā arī alkohola vai citu apreibinošo līdzekļu iespaidā.
8. Centrs, pamatojoties uz jaunsarga, kas nav sasniedzis 18 gadu vecumu, likumiskā pārstāvja vai jaunsarga, kas sasniedzis 18 gadu vecumu, rakstisku piekrišanu, ir tiesīgs pieprasīt no veselības aprūpes pakalpojuma sniedzēja nepieciešamo papildu informāciju, kas nepieciešama lēmuma pieņemšanai par noteikumu 3.3. un 4.5. apakšpunktā minēto pakalpojumu apmaksu.

**Veselības aprūpes pakalpojumu atlīdzināšanas kārtība**

1. Izdevumus par šajos noteikumos paredzētajiem veselības aprūpes pakalpojumiem atlīdzina Centrs, ja divu mēnešu laikā pēc ārstniecības pakalpojuma saņemšanas Centrā tiek iesniegti šādi dokumenti:

13.1. jaunsarga, kas nav sasniedzis 18 gadu vecumu, likumiskā pārstāvja vai jaunsarga, kas sasniedzis 18 gadu vecumu, iesniegums par veselības aprūpes pakalpojumu izdevumu apmaksu, norādot saņemto veselības aprūpes pakalpojumu;

13.2. ārstniecības pakalpojumu saņemšanu un to samaksu apliecinoši ārstniecības iestādes vai ārstniecības personas izsniegtie dokumenti (piemēram, rēķini, kvītis, kases čeki, ģimenes ārsta vai citas ārstniecības personas izsniegta nosūtījuma kopija pakalpojumu saņemšanai), kuros norādīts pakalpojumu saņēmēja vārds, uzvārds, personas kods, datums, iestādes nosaukums un sniegtie ārstniecības pakalpojumi.

1. Centrs izvērtē šo noteikumu [13. punktā](http://likumi.lv/doc.php?id=212445#p5) minētos dokumentus un, ja veselības aprūpes pakalpojumu atlīdzības nosacījumi un iesniegtie dokumenti atbilst šajos noteikumos minētajām prasībām, atlīdzina veselības aprūpes izdevumus, pārskaitot attiecīgos finanšu līdzekļus viena mēnešu laikā no dokumentu saņemšanas dienas uz iesniegumā norādīto kredītiestādes kontu.
2. Ja iesniegtie dokumenti vai veselības aprūpes izdevumu atlīdzināšanas nosacījumi neatbilst šajos noteikumos minētajām prasībām, Centrs pieņem lēmumu par atteikumu atlīdzināt šajos noteikumos paredzētos veselības aprūpes pakalpojumus un atdod 13.2. apakšpunktā minētos dokumentus.

**V. Noslēguma jautājums**

1. Noteikumi stājas spēkā 2016. gada 1. janvārī.

Ministru prezidente L. Straujuma

Aizsardzības ministrs R. Bergmanis

Aizsardzības ministrs R. Bergmanis

Vīza: Valsts sekretārs J. Garisons

08.12.2015 11:21

832

Kaiva Krastiņa

Tālr. 67335099

E-pasts: Kaiva.Krastina@mod.gov.lv